पाएं अपने शहर की ताज़ा ख़बरें और फ्री ई-पेपरडाउनलोड करें
जीवन में यदि नकारात्मक विचार ना हो तो बडी़ से बडी़ जंग जीती जा सकती है। ऐसा ही उदाहरण बुधवार को हटा में सामने आया है। यहां पर ग्राम पिपरिया निवासी 80 साल की जनकरानी पटेल ने कोरोना को हराया है। वे कोरोना पॉजिटिव थीं और सीटी स्कैन में उनके संक्रमण का स्कोर 18 पाइंट था और ऑक्सीजन लेवल भी 58 प्रतिशत था।
जनक रानी को होम आइसोलेट कर सिविल अस्पताल के डाॅक्टरों ने निगरानी की। धीरे-धीरे उनकी सेहत में सुधार होता गया और बुधवार को वह पूर्ण स्वस्थ हो गईं। डॉ उमाशंकर पटेल, डॉ. आरपी कोरी, डॉ. सौरभ जैन, डॉ. मनीष बहेरिया ने दादी की निरंतर निगरानी की और उन्हें दवाओं का डोज समय पर दिया। जिससे दादी की सेहत में सुधार होने लगा। दादी ने बताया कि हम घर पर रहकर ही स्वास्थ्य हुए हैं। मन में इच्छा शक्ति थी कि हम जरूर ठीक होगें। डाॅक्टरों ने जो दवाएं दीं, उनको समय पर बेटे और नातियों ने खिलाया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn